मेरे पड़ोस में शर्माजी रहते थे जिन्होंने अपने बेटे का नाम पद्मलोचन रखा जो किसी हादसे का शिकार होकर अंधा हो गया । यहां तक कि मेरी एक सहेली का नाम उजाला था लेकिन दिखने में वह काली थी । लेकिन यहां गौर करने वाली बात यह है कि 80 के दशक में 'गौरीशंकर' नामक एक खूंखार सीरियल कीलर हुआ करता था जिसने नौ नावालिकाओं के साथ दुष्कर्म करने के बाद उनकी हत्या कर दी गई थी और 1995 में उसे फांसी पर लटकाया गया । तो अगर आज की बहस की माने तो, एक हत्यारे का नाम गौरीशंकर कैसे हो सकता है, है न ! एक दूसरा उदाहरण देती हूं 'मोहन कुमार' का । शायद आपको याद होगा साल 2005-06 में मोहन कुमार ने 20 महिलाओं की हत्या की थी । वह पहले महिलाओं को अपने चंगुल में फंसाता था और बाद में बड़ी ही बेरहमी से उनकी हत्या करता था । तो क्या मोहन भगवान कृष्ण का दूसरा नाम है । वहीं 'धनंजय चटर्जी' की बात सोचिए । अर्जुन का दूसरा नाम है धनंजय । लेकिन धनंजय का नाम सुनने ही शरीर कांप उठता क्योंकि यह वही धनंजय है जिसने एक 14 साल की बच्ची के साथ बलात्कार कर बड़ी ही बेरहमी से उसकी हत्या कर दी थी । अब एक आखिरी उदाहरण देती हूं जिससे आप शायद खुद को जोड़ पाए । राम सिंह । हां आप सही सोच रहे हैं यह 'राम सिंह' वही है जो निर्भया का बलात्कारी थी ।